7. 
APRENENTATGE COOPERATIU 


Aprendre amb i dels companys 
en temps de la COVID 





L'ESCOLA INCLUSIVA EN TEMPS DE LA COVID 


Estem destinats a comunicar i, 
d'aquesta manera, 
a viure l'un amb i per a l'altre. 


Cooperar és treballar conjuntament per a aconseguir metes compartides. Els 
aprenentatges es reforcen quan són fruit de processos cooperatius o d'ajuda mútua. 


Pere Pujolàs (2008) defineix l'aprenentatge cooperatiu con un conjunt ampli i 
heterogeni de tècniques, estratègies i recursos metodològics estructurats que 
permet que l'alumnat aprenga treballant de manera individual i conjuntament, en 
grups xicotets. 


Aprendre de manera cooperativa implica treballar en equip. Les relacions socials en 
les quals predomina l'ajuda i la collaboració fan que milloren els aprenentatges, la 
convivència i l'educació en valors. 


Però, com ho podem fer en temps de COVID2 


La situació actual ens planteja grans reptes a l'hora de redissenyar la nostra pràctica 
docent per adaptar-la a les noves circumstàncies de distanciament social imposades 
per la crisi Sanitària. Una de les questions que més maldecaps està generant al 
professorat és com utilitzar l'aprenentatge cooperatiu i, al mateix temps, respectar la 
distància entre l'alumnat. 


És en aquest escenari on hem de posar en joc la imaginació, tenint clara quina és 
l'essència de l'aprenentatge cooperatiu. Podem fer ús dels diferents espais del centre 
que ens permeta mantenir la distància i, Si pot ser a l'aire lliure, millor: patis, terrasses, 
passadissos. 


La idea clau per a Francisco Zariquiey no és tant que l'alumnat estiga assegut en grups, 
sinó que s'ajunte per aprendre a treballar en equip. 

B PRINCIPIS DE L'APRENENTATGE COOPERATIU 


L'aprenentatge cooperatiu parteix de la premissa que els aprenentatges es reforcen 
quan són resultat de processos cooperatius o d'ajuda mútua. 


Però, com podem afavorir aquesta collaboració i ajuda mútua en aquells grups on 
prima la distància social2 


Perquè un equip siga cooperatiu, hi ha d'haver diversitat, interdependència positiva, 
interacció estimulant, igualtat d'oportunitats, responsabilitat individual, i els i les 
components s'han d'exercitar en les habilitats d'equip i s'han d'aturar per fer una 
revisió i establir objectius de millora. 

Ara bé, el que caldrà fer durant aquest curs escolar serà determinar i concretar 
cadascun d'aquests principis i adaptar-los als diferents escenaris que la COVID ha 
provocat en els nostres centres. 


Pere Pujolàs (2005) apunta quins són els elements essencials d'un equip cooperatiu: 
A. Diversitat i complementarietat dels membres d'un equip 


Si el que volem aconseguir són els avantatges derivats de la interacció cooperativa 
(conflictes sociocognitius, modelat, suports, complementació de funcions, habilitats i 
destreses...), serà necessari que l'alumnat treballe conjuntament en grups heterogenis, 
encara que de vegades, quan l'activitat dissenyada requerisca la utilització d'equips 
esporàdics o equips d'experts i expertes, podran realitzar-se també agrupacions 
homogènies. 


Ara bé, com ho podem fer en aquells grups que durant aquest curs escolar han de 
guardar la distància de seguretat? 


Considerem que és important formar els equips base, tantsies troben en aules estables 
com en aules no estables, repartir els càrrecs (aquests també caldrà reformular-los 
per ajustar-los a la nova situació), elaborar el quadern de l'equip i concretar quines 
estructures podrem portar a terme i quines caldrà reestructurar. 


B. interdependència positiva 


Constitueix un element fonamental de l'aprenentatge cooperatiu. És la pressa de 
consciència per part del grup que sols es tindrà èxit si les companyes i els companys 
en tenen. Aquest principi no té perquè sofrir cap canvi en aquest nova normalitat. 


La interdependència positiva fomenta que l'alumnat assolisca els aprenentatges 
programats pel professorat. Per aconseguir-ho, serà necessari que les programacions 
didàctiques estiguen pensades per afavorir el treball en equip, és a dir, que els alumnes 
i les alumnes es necessiten mútuament per a resoldre els reptes educatius. 

Tot el grup ha de perseguir la mateixa meta, que ha de quedar reflectida en el seu 
quadern d'equip, amb el compromis explícit que els esforços i els èxits de cada integrant 
de l'equip comportaran el benefici de la resta. Aquest quadern podem dissenyar-lo fent 
ús de ferramentes digitals i plataformes collaboratives en un document compartit. 
D'aquesta manera, malgrat que l'alumnat haja de guardar la distància de seguretat, 
podrà compartir tasques, objectius i metes comunes. 


Roy Paramo (2020), en el vvebinar “El aprendizaje cooperativo en tiempos de COVID", 
ens proporciona algunes ferramentes per poder aconseguir-ho. 


Pel que faala interdependència positiva respecte de les funcions, els rols que assignem 
als components del grup (moderador, secretari, supervisor de l'ordre, observador...) 
Poden sofrir canvis, atenent als diferents escenaris, de presencialitat o a distància. 

Per tant, caldrà reduir les diferents funcions i adaptar-les al nou context, informar i 
recordar l'alumnat les normes relatives a l'ús de plataformes digitals collaboratives. 
En l'elaboració d'aquestes normes és important que l'alumnat participe activament 
i que, una vegada elaborades, romanguen exposades a la classe o a un tauler digital 
collaboratiu. 


Les normes s'han de consensuar entre totes i tots, procurant: 


a Respectar el torn de paraula 

a Mantenir el volum de veu adequat 

a Demanar ajuda si la necessiten 

a Saber escoltar 

a Argumentar i defendre els propis punts de vista i respectar els dels altres 
a Acceptar i assumir decisions consensuades per l'equip 

= Acceptar i complir les tasques 


En situació de no presencialitat, i en el cas de grups no estables, podem fer ús de 
ferramentes digitals que ajuden a comunicar idees i a fer aportacions entre els 
integrants. Podem recórrer a les netiquetes (etiquetes en internet), és a dir, normes 
que regulen el bon ús d'internet i les xarxes: fórmules de cortesia, salutacions i 
acomiadaments, etc. Per exemple: 


4 —Identificar-nos correctament quan fem ús de ferramentes collaboratives 

a Compartir coneixement 

= Tenir cura de l'ortografia, la sintaxi i el lèxic 

a No escriure en majúscules (sembla que cridem) 

a Prestar atenció a qui parla (vídeoconferències) 

a Ser concís i/o concisa en les nostres aportacions 

a Respectar el ritme de la resta 

= |, sobretot, tractar a tothom com ens agradaria en ens tractaren a nosaltres 


Quant als recursos digitals, caldrà ajustar-nos a la nova situació i a la dificultat 
sobrevinguda de crear i compartir materials. Per tant, aquelles estructures que així 
ho requereixen, com el Full Giratori, haurem de plantejar-les fent ús de ferramentes 
digitals com ara: Padlet, Aww Whiteboard, plataformes d'edició collaborativa, etc. 

També forma part d'aquesta interdependència de recursos el fet que cada membre 
del grup busque i aporte una part dels materials necessaris, o donar a cada alumne 
o alumna una part del material per afavorir el treball cooperatiu en la resolució de 
tasques. 


Pel que fa a les recompenses i celebracions, podem atorgar premis tangibles en funció 
de les metes aconseguides o punts addicionals per saber treballar en grup. Tanmateix, 
caldrà evitar celebracions que impliquen contacte físic. 


Quantals espais en els grups no estables, caldrà dotar a l'equip de panells collaboratius, 
de ferramentes TIC i d'una prestatgeria per poder guardar el material dissenyat pel 


grup. 

C. Interacció estimulant 
Segons Pujolàs (2005), la interacció estimulant es caracteritza per: 


a Propiciar intercanvi d'opinions, recursos i estratègies. Com podem fer aquest 
intercanvi d'opinions en aquells grups on l'alumnat ha de mantindre la distància 
de seguretat2 Doncs, caldrà cercar estratègies i aplicacions per portar a terme 
aquesta posada en comú, amb ferramentes com el Padlet, Mentimenter, Linoit, 
Aww Whiteboard, o bé, fent ús d'una pissarra blanca per grup i exposant les idees 
en pòsits de colors. 

a Proporcionar entre l'alumnat, ajuda i suport eficaç. Aquest aspecte també caldrà 
repensar-lo pel que fa als grups de convivència no estable. Com fer-ho2 Posant en 
pràctica els principis del DUA. Fent servir anticipadors de les lliçons amb mapes 
visuals dels continguts que treballarem al llarg de la unitat. Convertint objectius a 
llarg termini en objectius a curt termini. Proporcionant suport visual dels resultats. 
Utilitzant instruments per orientar l'establiment d'objectius personals. Fent ús de 
guions socials, llistes de controls, contractes de treball, etc. 

a Defensar i exigir l'esforç de tots i totes per aconseguir els objectius comuns. 

= Generar confiança en l'actuació de cada membre del grup i contribuir que cadascú 
actue de forma correcta. 

a Motivar l'equip per aconseguir el benefici mutu. 

4. Mantindre un nivell moderat d'estimulació, proporcional a les possibilitats de cada 
alumne o alumna. 


D. Responsabilitat personal i compromís individual 


La finalitat de l'aprenentatge cooperatiu és aprendre a fer les coses junts per poder 
fer-les després sols. Cada membre de l'equip és responsable de complir amb la part 
del treball que se li ha assignat i, d'aquesta manera, poder assolir els objectius comuns 
de l'equip. 


Per aconseguir que els i les estudiants siguen responsables individualment i que 
facen una part equitativa de la feina de l'equip, cal que el professorat proporcione 
una retroalimentació de la tasca i del treball realitzats. La responsabilitat es centra a 
realitzar accions de tutorització i d'ajuda mútua. 

E. Igualtat d'oportunitats per a l'èxit 


S'entén com la possibilitat que tot l'alumnat, siga quin siga el seu nivell d'aprenentatge, 
realitze aportacions a la millora dels resultats de l'equip. En els equips de treball 
cooperatiu, tots i totes han de tenir l'oportunitat de contribuir a l'èxit per avançar en 
el seu aprenentatge. 

F. Habilitats socials i de xicotet grup 


Per poder coordinar esforços i objectius comuns, els i les integrants d'un equip 
cooperatiu han de: 


Conèixer-se molt bé i arribar a confiar els uns amb els altres 

Comunicar-se amb precisió i confiança 

Donar-se ànims i proporcionar-se suport mutu 

Trobar solució, de manera creativa i constructiva, als conflictes que vagen sorgint 


G. Revisió periòdica de l'equip i establiment d'objectius de millora 


L'efectivitat progressiva de l'aprenentatge cooperatiu depén en gran mesura de la 
capacitat dels diferents equips de reflexionar periòdicament i sistemàticament sobre 
el seu funcionament, de manera que siguen capaços de: 


hu. —Autoavaluar el treball desenvolupat pel grup, identificant el que s'ha fet bé i el que 
cal millorar. 

a Conèixer l'avaluació realitzada pel professorat, prestant atenció als objectius i 
continguts curriculars, i com ha incidit el treball de l'equip en el rendiment personal. 

a Descriure quines actuacions de les que es duen a terme són realment d'ajuda i 
quines no ho són. 

a Decidir quines actuacions s'han de mantenir perquè beneficien el funcionament de 
l'equip i faciliten l'assoliment dels seus objectius, i quines s'han de canviar. 


IE ÀMBITS D'INTERVENCIÓ PER ESTRUCTURAR DE LA MANERA 
COOPERATIVA L'APRENENTATGE A L'AULA 


Segons Pere Pujolàs (2008), laimplementació del treball cooperatiu a l'aula estàbasada 
en diferents àmbits d'intervenció: l'àmbit d'intervenció A les actuacions relacionades 
amb la cohesió de grup, l'àmbit d'intervenció B, les actuacions caracteritzades per 
la utilització del treball en equip com a recurs per ensenyar, àmbit intervenció C, les 
actuacions centrades en el treball en equip com a contingut a ensenyar: aprendre a 
treballar en equip. 


2 
H 
Gad 
ea 
LU 
Q. 
le) 
e) 
[=] 
LU 
Es 
fad 
-— 
a 
LU 
a 
LU 
CC 
Q. 
Ea 


Comentem de manera ampliada el segon àmbit d'intervenció, el treball en equip com 
a recurs per ensenyar, per ser el més conegut i el que necessita de més adequacions 
en els grups de convivència no estables. 


Es tracta de posar en marxa tècniques estructurades que estableixen clarament el que 
l'alumnat ha de fer en cada moment, fomentant l'autonomia i afavorint l'anticipació 
com es realitzarà l'activitat. A més, es posen en marxa processos cognitius molt 
definits, de manera que es poden associar als objectius que perseguim en cada 
moment. 

Les estructures simples solen durar entre uns minuts i una sessió de classe, per tant, 
són de curta durada i senzilles d'aplicar. 


Com podem fer aprenentatge cooperatiu en temps de COVID2 


A l'hora de gestionar el treball amb tècniques simples aprenentatge cooperatiu, és 
imprescindible tindre en compte algunes pautes d'actuació que promoguen l'eficàcia 
de les situacions d'aprenentatge: 


a Associar les tècniques a procediments o moments habituals en la jornada escolar 
de l'alumnat. 

= Incorporar una tècnica cada vegada i utilitzar-la de forma sistemàtica fins que 
l'alumnat l'haja interioritzada. En aquest moment, s'introdueix una altra i es 
combina amb l'anterior. 

a Descriure amb claredat i precisió el que esperem que facen els alumnes. 


Presentem a continuació una descripció de diferent estructures cooperatives i 
les seues possibles adaptacions en agrupaments estables i no estables, així com 
adequacions per cooperar en equips en situació de no presencialitat. 


També aportem algunes ferramentes TIC per cooperar en classes no presencials. 
Seguirem en totes les estructures el seguent format: 


a Nom de l'estructura 
a Descripció 
a Ajustaments a les aules estables i no estables 


Iil 


Correcció cooperativa de tasques per a casa (Zariquiey) 
Estructura per començar el dia 


(A) Al començament de la classe, l'alumnat es reuneix per parelles 

per posar en comú el treball que han fet a casa. 

(B) Les parelles comencen pel primer exercici comparant tant el 
Descripció de la tècnica resultat com el procés seguit. Si estan d'acord, passen al següent. 

Si no, han de consensuar la forma correcta de fer-ho. 

(C) Una vegada corregits tots els deures, cada parella posa en 

comú el seu treball amb una altra parella. 


L'activitat es pot realitzar sense modificacions, encara que convé 
Adaptació aules estables recordar que és preferible no compartir ni tocar el quadern del 
company o la companya. 


Treballar dues persones cara a Cara, situant una taula entre les 
dues per mantenir la distància. 

El treball conjunt amb una altra parella es realitzarà utilitzant les 
taules com a element de distància interpersonal. 


Adaptació aules no estables 

El joc de les paraules (Adaptació de Pujolàs a partir de Hagan) 


Moment Abans de començar a treballar continguts 


(A) El docent escriu a la pissarra les paraules clau sobre el tema 

que es treballarà. 

(B) Dins dels equips, de forma oral o escrita, l'alumnat construeix 
Descripció de la tècnica conjuntament una o diverses frases amb aquestes paraules, 

tractant d'expressar la idea que hi ha darrere. 

(C) Un alumne o una alumna a l'atzar de cada equip comparteix la 

frase del seu grup i explica què significa. 


Adaptació aules estables No requereix adaptació si es realitza l'activitat de forma oral. 


Cada grup forma un cercle mantenint distància. 

La realització d'aquesta activitat pot ser oral, i si és escrita, poden 

utilitzar pissarres individuals que poden mostrar després a l'equip 
Adaptació aules no estables iala resta de la classe. 

Si es disposen de tauletes digitals podem fer servir plataformes 

digitals com Menti, Padlet, Aww. Whiteboard, i/o altres 

ferramentes collaboratives per intercanviar informació. 


Entrevista simultània (Kagan) 


Moment Abans de començar a treballar continguts 


(A) S'agrupa l'alumnat en parelles heterogènies i se'ls planteja 
una pregunta sobre els continguts que es treballaran en la sessió. 
(B) L'alumne/a A entrevista a l'alumne/a B, tractant de conèixer 
la seua resposta o opinió sobre la questió plantejada. Podem 
emprar planificadors visuals i rutines de pensament. 

Descripció de la tècnica (CO) S'inverteixen els rols: l'alumne/a B passa a ser l'entrevistador i 
l'alumne A, l'entrevistat. L'alumne/a B escriu les opinions de A en 
l'altra cara del full. 

(D) El mestre o la mestra recull els folis i realitza una posada en 
comú en què els alumnes han de comunicar la resposta o opinió 
del company o de la companya a qui van entrevistar. 


Adaptació aules estables No requereix adaptació. 


Podem realitzar aquesta activitat fent ús de tauletes digitals 
o altres dispositius mòbils que ens permeten treballar amb 
ferramentes collaboratives i poder fer l'activitat sense tocar el foli 
d'una altra persona i situar els folis en el panell de la classe. 
També podem posar el full en fundes reutilitzables plastificades. 
Adaptació aules no estables Quan ens intercanviem el full podem netejar-lo amb líquid 
desinfectant. 
Podem tindre un panell de grup (tipus Vileda). Podem anotar, 
alternativament, les respostes, usar notes adhesives, o per 
contra, que hi haja un secretari o secretària que s'encarregue 
d'escriure les opinions de la parella o del grup. 


APRENENTATGE COOPERATIU 

Descripció de la tècnica 


Adaptació aules estables 


Adaptació aules no estables 


Full giratori 


Descripció de la tècnica 


Adaptació aules estables 


Adaptació aules no estables 


Estructura cooperativa per desenvolupar continguts 


(A) S'agrupa l'alumnat en equips heterogenis i es reparteixen 
aquests quatre rols o funcions: interrogar (formular al menys 
dues preguntes sobre el material treballat), aprovar (indicar amb 
quins punts van estar d'acord o trobar útils i per què): desaprovar 
(comentar amb què van discrepar (o trobar inútil), i explicar per 
què) i donar exemples (aplicacions o exemples específics del 
material). 

B) Després de quinze o vint minuts d'exposició, els grups duen a 
terme la tasca que els ha estat encomanada. 

C) El professor o la professora tria a l'atzar una persona de cada 
equip perquè comunique la proposta del seu grup. 


No requereix adaptació. 


Es pot realitzar l'activitat assumint els diferents rols i mantenint 
la distància social. 


Estructura cooperativa per desenvolupar continguts 


(A) S'agrupa l'alumnat en equips heterogenis i se'ls dona un full 
amb una frase relacionada amb els continguts que es treballaran 
durant la sessió. 

(B) El full es colloca en el centre de la taula i es gira perquè cada 
alumna i alumne escriga les seues idees. 

(C) Els grups intercanvien el foli amb altres equips i afegeixen 
algunes idees que no estiguen recollides. 

(D) Els fulls amb les aportacions tornen als equips, que 
recapitulen les idees comentades. 


Es canvia el full giratori per construir un puzle d'aportacions que 
es realitzen en folis diferents i que es situen en el centre de la 
taula. 

L'alumnat manté la distància i només s'aixeca per deixar el seu foli 
amb les seues aportacions en el centre de la taula. 


Es canvia el full giratori per construir un puzle d'aportacions que 
es realitzen en folis diferents i que es situen en el centre de la 
taula. 


APRENENTATGE COOPERATIU 

Llapissera al centre 


Moment Estructura cooperativa per desenvolupar continguts 


(A) El docent agrupa l'alumnat en equips heterogenis i nomena un 
moderador o moderadora. 

(B) El professor proposa un exercici o problema als alumnes. 

(C) Els llapis es coloquen al centre de la taula per indicar que en 
aquests moments es pot parlar però no escriure. Els alumnes 
tracten de consensuar la forma en què s'ha de realitzar l'exercici. 
El moderador s'assegura que tots participen en la posada en 
comú i comprenen la forma de solucionar-ho. 

(D) Cada alumne agafa el seu llapis i respon a l'exercici o problema 
per escrit. En aquest moment, no es pot parlar, només escriure. 


Adaptació aules estables No necessita cap adaptació. 


Podem reproduir aquesta estructura en grups més reduits, 
grups de dos per facilitar que el diàleg entre dos estudiants siga 
possible. 

Adaptació aules no estables També podem posar les taules, encara que mantenim la distància 
de metre i mig, cara a cara, o fent ús de pantalles de metacrilat. 
Ús de plataformes digitals per enraonar les qüestions plantejades 
pels docents. 


Descripció de la tècnica 


Formular millor les preguntes (Silberman) 
Sac dels dubtes (Pujolàs) 


momet Estructura cooperativa per consolidar objectius que s'han 
aprês 


(A) Es demana als alumnes que escriguen a l'anvers d'un full una 
pregunta o dubte que tinguen sobre els continguts, i en el revers 
del full, una pregunta o dubte que siguen capaços de respondre. 
(B) Els equips trien la pregunta a formular més pertinent i la 
pregunta a respondre més interessant. 

Descripció de la tècnica 


Cada grup formula a la classe la seua pregunta per veure si algú 
pot respondre-la; si no, ho farà el docent. 


Adaptació aules estables No requereix adequació. 


Mantindre distància a les taules. 

Canviar el full per pissarres individuals que mostraran la resposta 
al company del mateix grup. Quan tinguen una resposta conjunta, 
la mostraran a la resta de companys de la classe o bé la diran en 
veu alta a la resta. 

Utilitzar dispositius electrònics amb ferramentes col-laboratives. 


Adaptació aules no estables 





